Tenerifeblåfink er endemisk for Tenerife. Grancanariablåfink på Gran Canaria ble tidligere regnet som en underart, men har fra 2016 fått artsstatus. Bestanden er anslått til å være 1000–2500 par, og arten har status som på IUCNs rødliste. Den er en standfugl knyttet til kanarifuruskog, og føden består hovedsakelig av furufrø. I hekketida oppholder den seg 1000–2000 moh. og ellers kan den påtreffes 800–2300 moh. Hekkesesongen er fra april til tidlig august, og den legger som regel to egg. Av og til har den to kull i året.